**Nyt om Primus: Backup og eksamen**

[more\_vert](https://www.lectio.dk/lectio/287/beskeder2.aspx?mappeid=-70)

Kære musik-A elever  
  
Jeg har fået 2 mails fra Heine, der forhandler programmet Primus, som jeg synes, I skal læse.  
  
Mvh Mikael  
  
  
  
1.mail:  
Hvor gemmer PriMus dine filer?  
  
PriMus husker, hvor du sidst har gemt, så næste gang du vil gemme eller åbne en node, starter PriMus med at foreslå samme sted som sidst.  
Hvis du gemmer i andre mapper, end du er vant til, så husker PriMus dette, og det kan være forvirrende for nogle.  
  
Normalt gemmer PriMus her: ../Dokumenter/PriMus  
Det er helt fint at lave undermapper i PriMus-mappen for at holde styr på fx. filer i forskellige genrer.  
  
  
Backup  
  
Hvis du har sat PriMus til at gemme backup-filer, så er du langt hen ad vejen sikret mod at miste dit arbejde, hvis der sker noget uventet.  
  
Backup indstilles (nederst til venstre) i menuen: Indstillinger > Generelt...  
Klik og se hele vinduet for de [ <https://www.indigo2.dk/primus/faq/images/pc_generelt.png> ]generelle indstillinger.  
  
  
  
Du kan normalt finde alle backup-filer samlet i mappen:  
../Dokumenter/PriMus/Backups.  
  
Har du IKKE sat et flueben ud for "Save backups to user-documents", så gemmes backup-filer derimod samme sted som den fil, du arbejder på.  
  
Husk at sætte filtype-knappen til at vise "PriMus back-up filer", ellers vises backup-filerne ikke.  
  
Filen, med et 1-tal i filnavnet, er den nyeste backup, 2-tal er næst-nyeste osv.  
  
  
Hvis du har valgt at gemme med backup, så gemmes der en backupfil i mappen backups hver gang, du gemmer.  
  
Får du brug for det, kan du åbne en af backup-filerne. Hvis du har valgt at gemme fx. 15 backups, så kan du springe 15 trin tilbage i din gemme-historik og finde fx. den fil, du gemte for to dage siden eller i sidste uge.  
  
Backups gemmes med samme fil-navn som original-filen. I ovenstående billede "banjomus..." og med endelsen .prb  
  
Fortryd ændringer  
[Image]Hvis du ikke har lukket PriMus, kan du springe tilbage (og frem igen) i de ændringer, du laver. Ctrl+Z springer tilbage (fortryder), og Ctrl + Y springer frem. Man kan også fortryde gentagne gange med Backspace-tasten.  
  
  
Auto-save  
  
PriMus kan automatisk gemme (backup-) filer, så du ikke selv skal huske det. Det indstilles i menuen: Indstillinger > Generelt...  
  
Auto-save er en ekstra backup, som laves automatisk fx. hver 10. minut.  
I ovenstående billede er det filerne "autosave\_1-backup".  
  
Auto-save gemmer den nyeste fil i mappen ../PriMus/Autosave/  
Alle ældre filer, som er gemt med auto-save, ligger i mappen "Backups" med fortløbende numre.  
  
--------  
  
2. mail:  
Undgå problemer til eksamen  
  
  
Nogle gymnasieelever fik problemer med at gemme som PDF-fil fra PriMus under den sidste terminseksamen.  
  
De havde ikke fået opdateret til nyeste PriMus, som vi udgav i efteråret for at rette op på problemet, der opstod efter at Apple havde lavet om på PDF-udskrift i deres nye macOS 14 Sonoma.  
  
Hvis du ikke har nyeste PriMus v.1.1 i build 11997, så hent den nu og undgå problemer med PDF. Klik på PriMus-menuen: Hjælp > Tjek for opdatering.  
  
Hent PriMus og installér det, hvis der ligger en nyere version til download.  
  
PriMus starter med en tom side  
  
  
Nogle har også været ude for, at PriMus (efter en ny-installation) åbner uden nodelinjer – altså med en tom side.  
  
Man kan godt sætte et nodeark op med "Partitur-assistenten", men skabelonerne kan ikke åbnes. Og det lille "hvide papir" øverst til venstre, som ellers "opretter nyt dokument", fungerer heller ikke.  
  
PriMus kan også være med tyske menuer i stedet for danske.  
  
  
Problemet skyldes, at man ikke har fået givet PriMus de tilladelser, det har brug for i macOS' indstillinger i  "Anonymitet og sikkerhed".  
  
Hvis du løber ind i dette problem, så læs om løsningen her:  
[ <https://www.indigo2.dk/primus/faq/macos.htm#2> ]www.indigo2.dk/primus/faq/macos.htm#2  
  
  
PriMus skal have alle tilladelser i "Arkiver og mapper" og i "Fuld adgang til disk".